***1.*** *Эдэ γгэнγγдтэ синонимуудые тааруулжа бэшэгты.*

Морин, толгой, эдихэ, дархалха, илаха, томо, унтаха, сохихо, харгы, хэлэхэ, эрэлхэг, сэсэн, абяатай, номгон, бишыхан.

Синонимууд: *урлаха, хγлэг, мантан, зам, тархи, заахан, хооллохо, нойрсохо, булиха, яриха, наншаха, шууяатай, аалин, зγрхэтэй, ухаатай.*

**Жэшээ:** морин – хγлэг.

***2.*** *Буулгажа бэшэхэдээ, синонимууд доогуур зурагты.*

1. Хγгшэн эжы хγхюугээр, баяртайгаар, урматайгаар хөөрэбэ. 2. Шэнэ гэрэй ойро газарынь сэбэрхэн, хγльбэрэн наадажа баймаар арюухан, аятай жэгдэхэн болоно.

***3.*** *Үгтэhэн үгэнүүдтэ синонимуудые тааруулагты.*

1. зол а) этигэхэ

2. дүтэ б) бороон

3. үнэн в) набша

4. ой г) жаргал

5. найдаха д) тайга

6. хура е) харайха

7. сэсэг ё) ойро

8. гүйхэ ж) сэхэ

***4.*** *Синонимуудай паара ологты.*

 Үргэн бэшэг

 Ном хγдэлмэри

Аялга солбон

Ажал уужам

Хγнгэн дуун

***5.*** *Синонимууд юу тэмдэглэнэб?*

а) юумэ

б) үйлэ

в) шанар

Һайн-hайхан, сэсэн- ухаатай, сэлмэг-hаруул, харанхы-бүүдэгэр, шадалтай-шэнээтэй.

***6.*** *«Буряад хэлэн» гэhэн сахим hураха ном. «Ёhо заншал» - «Һайндэрнүүд»-«Сагаалган»- «Он жэлэй эрьесын эхин- Сагаалган»-гэhэн Цыденжаб Жимбиевэй статья, «Уран зохёол» гэhэн бүлэг соо Цырен-Ханда Дарибазаровагай «Сагаан hараар» гэhэн шүлэг хэрэглэн, «Сагаан hарамнай морилбо» гэhэн зохёолго бэшэгты.*

***7****. Эхир γгэнγγдые ологты.*

Саарhа гуурhан, Долоон γбгэд, алаг дааган, шубуу шонхор, тэхын шээг, шубуун дэн, hара наран, холо ойро, Үγрэй солбон, саана наана, тэмээн халаахай, ган гасуур, тγлеэ залhан, зургаан мγшэн, элбэг дэлбэг, шэмэ шγγhэн.

***8****. Эдэ γгэнγγдтэ γгтэhэн γгэнγγдые нэмэжэ, эхир γгэнγγд болгогты.*

Эхэ, мал, хони, тγлеэ, аяга, hγхэ, уhа, шабар, таряан, ган, шубуу, γргэн, холо, γглөө, арба, мянга, hууха, ерэхэ.

Нэмэхэ γгэнγγд: хурьган, залhан, хорин, ойро, эсэгэ, ошохо, шанага, адууhан, тγмэн, мадага, саhан, гасуур, байха, талхан, шонхор, шабха, уужам, мγнөө.

Жэшээ: хашаха хайраха.

***9.*** *1. Уншагты. Зохёолоо нэрлэгты. Буулгажа бэшэхэдээ, эхир γгэнγγд доогуур зурагты.*

Зургаатайхан Сэсэгмаа эжыдээ туhалха гэжэ яhала оролдоно. Гэр соогуураа шорой тооhо аршана. Эжынгээ эдеэ хоолоо бэлдэхэдэнь, стол дээрэ аяга табаг, халбага hэрээнүүдые табина.

Эжынь ехэ баяртай, басагаяа магтана.

Магтуулhан Сэсэгмаа: - Үнеэгээ hаахадатнай туhалхаб. Тугалаа туужа асархаб. Батагана боргооhые намнахаб,- гэбэ.

Эжынь энеэбхилээд, басаганайнгаа толгой эльбэбэ.

Д. Могоева

+ Сэсэгмаа яажа эжыдээ туhалнаб?

Тус рассказда ямар оньhон үгэ таарахаб? Харюугаа баталагты. Оньhон үгэнүүдэй удха тайлбарилагты.

1. Хүн болохо багаhаа,

Хүлэг болохо унаганhаа.

1. Бэрхээр hураха хэрэгтэй,

Эрхээр hураха хэрэггүй.

1. Эртэ бодоо hаа, нэгые үзэхэ,

Орой унтаа hаа, нэгые дуулаха.

1. Ехээр хэхэ hаа,

Багаhаань эхилэ.